აივ ინფექციის პრე-ექსპოზიციური პროფილაქტიკური მკურნალობა მსმ-ში, ტრანსგენდერ პირებსა და მათ პარტნიორებში და კსმ პირებში

შესყიდვის ობიექტს წარმოადგენს აივ ინფექცია/შიდსის, ტუბერკულოზისა და მალარიის წინააღმდეგ ბრძოლის გლობალური ფონდის (The Global Fund to Fight AIDS, Tuberculosis and Malaria) დაფინანსებული „საქართველოში აივ/შიდსის პრევენციის, მკურნალობისა და მოვლის ღონისძიებების გაძლიერება და მდგრადობის უზრუნველყოფა“ პროგრამის ფარგლებში პრეექსპოზიციური პროფილაქტიკის (პრეპ) მომსახურება მამაკაცებში, რომლებსაც სქესობრივი კავშირი აქვთ მამაკაცებთან, ტრანსგენდერ ქალებსა და მათ პარტნიორებში.

**ტექნიკური დავალება**

**მომსახურების მიწოდების ვადა: 01.01.2021 – 31.12.2021**

**1. ზოგადი აღწერა**

**პროგრამის ძირითადი მიზანია** პრე-ექსპოზიციური პროფილაქტიკის სამედიცინო მომსახურებასთვის (პრეპ) ბენეფიციარების მიზნობრივი მოძიება, მათი სამედიცინო მომსახურებაში ჩართვის უზრუნველყოფა და სოციალური მხარდაჭერის მიწოდება აივ ინფექციის პრევენციის მიზნით მამაკაცებში, რომლებსაც სქესობრივი კავშირი აქვთ მამაკაცებთან (მსმ), ტრანსგენდერ ქალებსა და მათ პატრნიორებში, და კომერციულ სქეს მუშაკებში (კსმ). ამასთან, ქალი კსმ პირების შემთხვევაში, მომსახურება მოიცავს ამოცანებს 2, 3 და 4.

მომსახურების მიწოდება უნდა მოხდეს სათამო ორგანიზაციის ბაზაზე .

**2. მომსახურების მოცულობა:**

პროგრამა ემსახურება შემდეგ ამოცანებს და ითვალისწინებ მათ ქვეშ მითითებულ შემდეგ საქმიანობებს:

**ამოცანა 1. აივ ინფექციის პრე-ექსპოზიციური პრევენციული მკურნალობის მომსახურების მიწოდება სათემო ცენტრის ბაზაზე,** რაცგულისხმობს აღნიშნული მომსახურების მიწოდებისთვის მოქმედი კანონდებლობის და რეგულაციების შესაბამისი სივრცის არსებობას და შესაბამისი ცოდნისა და გამოცდილების პერსონალის შენაჩუნებას მომსახურების მიწოდების სრულ პერიოდზე.

აქტივობა 1.1. სათემო ორგანიზაციის ბაზაზე პრეპ მომსახურების ცენტრის ფუნქციონირება

**ამოცანა 2. აივ ინფექციის პრე-ექსპოზიციური პრევენციული მკურნალობის შესახებ ინფორმაციის გავრცელება და პროგრამაში პაციენტების მოზიდვა,** რაც ითვალისწინებს პროექტის მიზნობრივი ქვე-ჯგუფებისათვის ყოვლისმომცველი და ხარისხიანი ინფორმაციის მიწოდებას პრეექსპოზიციური პროფილაქტიკის შესახებ წინასწარ შემუშავებული, სპეციფიური საკომუნიკაციო არხების გამოყენებით. საინფორმაციო-საგანმანათლებლო საქმიანობაში ჩართული უნდა იყოს მსმ/ლგბტ სათემო ორგანიზაცი(ებ)ი და გამოყენებული უნდა იყოს თანასწორი-თანასწორს პრინციპზე დაყრდნობით პირისპირ და/ან ონლაინ კომუნიკაცია.

ამოცანა მოიცავს შემდეგ აქტივობებს:

**აქტივობა 2.1**. საინფორმაციო მასალის შემუშავება (მათ შორის, ციფრული მედიის მასალების მომზადება) და საჭიროების შემთხვევაში, ბეჭდვა (სულ მცირე 1 ტიპის, რაოდენობა ბეჭდური 2000 ცალი, ციფრული 3 ცალი). მასალების შინაარსი და ვიზუალური მხარე/დიზაინი უნდა იყოს შეთანხმებული შემსყიდველთან).

**აქტივობა 2.2.** შემუშავებული მასალის დისტრიბუციის უზრუნველყოფა პროექტის მიზნობრივი ჯგუფების სპეციფიკის გათვალისწინებით უშუალოდ ველზე, ან ონლაინ. პროექტის მიზნობრივი აუდიტორიის წარმომადგენლების ინფორმირებისა და რეკრუტირების მიზნით, საველე სამუშაოებში და ონლაინ კონსულტაციებში ჩართული უნდა იყვნენ სათემო ორგანიზაციის საველე და სოციალური მუშაკები. ციფრული მასალების დისტრიბუციისთვის გამოყენებული უნდა იყოს სათემო ორგანიზაციის საიტიები და სოციალური მედია.

**აქტივობა 2.3.** ინტერნეტ/სოციალური მედიის გამოყენებით უწყვეტი კომუნიკაცია მსმ თემის წარმომადგენლებთან მათი ინფორმირებისა და კონსულტირების მიზნით.

**ამოცანა 3: დაინტერესებული პირების პირველადი სკრინინგი პროგრამაში ჩართვის კრიტერიუმებზე და რეფერალი პროგრამაში ჩართვისთვის,** რაც მოიცავს შემდეგ აქტივობებს:

**აქტივობა 3.1.** პროექტის ფარგლებში მოზიდული ადამიანების პირველადი სკრინინგი აივ ინფექციასა, მათი სარისკო ქცევების შეფასება , პროგრამაში ჩართვის კრიტერიუმების შესაბამისად (შესაბამისი კითხვარის შევსება და რისკის ქულის გამოთვლა).

**აქტივობა 3.2.** ბენეფიციარის ინფორმირებული თანხმობის მიღება (ფორმის ხელმოწერა).

**ამოცანა 4:**. **აივ ინფექციის პრე-ექსპოზიციური პრევენციულ მომსახურებაში ჩართვა:** პრე-ექსპოზიციური პროფილაქტიკური მკურნალობის მომსახურება არის აივ-ინფექცია/შიდსის სახელმწიფო პროგრამის ნაწილი. ამ პროექტის ფარგლებში, ხელი ეწყობა, პაციენტისთვის მომსახურების მიღების ადგილზე, სათემო ორგანიზაციის ბაზაზე შესაძლებლობლის უზრუნველყოფას, თუმცა ბენეფიციარის სურვილისამებრ, მომსახურებაში ჩართვა მას შესაბამისი მომსახურების მიმწოდებელ სამედიცინო დაწესებულებაშიც შეუძლია.

**აქტივობა 4.1:** პრევენციულ მომსახურებაში ჩართვა

**ამოცანა 5. მხარდაჭერისა და დამყოლობის კონსულტაცია,** რაც, პირის თანხმობის შემთხვევაში, მოიცავს:

**აქტივობა 5.1.** პროგრამაში უკვე ჩართული პირებისთვის შემდეგი მომსახურებების მიწოდება: სოციალური თანხლება/შემთხვევის მართვა; რისკის შემცირების კონსულტირება; დამყოლობის კონსულტირება. (შენიშვნა: ეს მომსახურება შეიძლება მიეწოდოს როგორც პროექტის ფარგლებში ჩართულ პირებს, ისე იმ პირებს, რომლებიც მომსახურებას იღებდნენ პროექტის დაწყებამდე, როგორც პირისპირ, ისე ონლაინ ან სატელეფონო კომუნიკაციის ფარგლებში).

**აქტივობა 5.2.** პაციენტთას თანხმობის შემთხვევაში, მოიცა აციენტთას თანხმო (ციენტთას , 1 (ციენტთას თანხმ;

**აქტივობა 5.3**. პრეპ-ის მედიკამენტების მობილური/სათემო დისტრიბუციის უზრუნველყოფა კოვიდ-19 ეპიდემიით გამოწვეული გადაადგილების შეზღუდვისა და სოციალური დისტანცირების რეკომენდაციების გათვალისწინებით, საჭიროებისამებრ.

**ამოცანა 6: პრეპის პროტოკოლის განახლება უახლესი მტკიცებულებებია და საქართველოში დანერგვის გამოცდილების საფუძველზე** შესაბამისი კვალიფიკაციის მქონე პირების ჩართულობის გზით. ჩართული პირების კვალიფიკაცია უნდა შეთანხმდეს შემსყიდველთან. შემსყიდველი უფლებამოსილებას იტოვებს, რომ გადახედოს ამ შესყიდვით გათვალისწინებულ მომსახურების მოცულობას განახლებული პროტოკოლის საფუძველზე.

**აქტივობა 6.1.** კვალიფიციური პირების ჩართულობით, პრეპის პროტოკოლის განახლება.

**3. მოსალოდნელი შედეგი**

პროექტის ფარგლებში ძირითადი მოსალოდნელი შედეგია 315 ახალი ან პროგრამიდან გასული პაციენტის[[1]](#footnote-1) ხელახლა ჩართვა პრეპის მომსახურებაში, და არსებული პაციენტების დამყოლობის ხელშეწყობა. (2021 წლის ბოლოსთვის პროგნოზული ჯამური რაოდენობა პრეპის პროგრამაში ჩართული ბენეფიციარების არის 770)

**4. ანაზღაურების პრინციპი:**

დაფინანსების მოცულობები ცალკეული შედეგის მიხედვით:

|  |  |  |
| --- | --- | --- |
| ***აქტივობები*** | ***დაფინანსების მოდელი*** | ***დაფინანსების ოდენობა*** |
| აქტივობა 1.1. სათემო ორგანიზაციის ბაზაზე პრეპ მომსახურების ცენტრის ფუნქციონირება | გლობალური ბიუჯეტი | არაუმეტეს ჯამური ბიუჯეტის 80% -ისა |
| აქტივობა 2.1, 2.3 და 2.3.: საინფორმაციო მასალის მომზადება და გავრცელება |
| აქტივობა 3.1 და 3.2.: დაინტერესებული პირების პირველადი სკრინინგი პროგრამაში ჩართვის კრიტერიუმებზე და რეფერალი პროგრამაში ჩართვისთვის |
| აქტივობა 5.1 და 5.2. მხარდაჭერისა და დამყოლობის კონსულტაცია  |
| აქტივობა 4.1: პრე-ექსპოზიციური პროფილაქტიკის მომსახურებაში ჩართვა (315 ახალი ან პროგრამაში დაბრუნებული ბენეფიციარი[[2]](#footnote-2)) | ფულადი ანაზღაურება ერთ ახალ ან პროგრამაში დაბრუნებულ ბენეფიციარზე გათვლით | არაუმეტეს 95 ლარისა |
| აქტივობა 5.3. პრეპ-ის მედიკამენტების მობილური/სათემო დისტრიბუციის უზრუნველყოფა | ყოველთვიურად წარმოდგენილი შესრულებული სამუშაოს მიხედვით | საშუალოდ 6 ლარისა  |
| აქტივობა 6: კვალიფიციური პირების ჩართულობით, პრეპის პროტოკოლის განახლება | ერთჯერადად ანაზღაურება განახლებული პროტოკოლის წარმოდგენის შემდეგ | არაუმეტეს 3 ათასი ლარისა |

**გლობალური ბიუჯეტით ანაზღაურება:**

გლობალური ბიუჯეტის მოცულობა არის ტენდერით გამოვლენილი მომსახურების მიმწოდებლის მიერ წარმოდგენილი ჯამური ღირებულების 80%, რაც მიმწოდებლის მიერ უნდა გადანაწილდეს მომსახურების მიწოდების 12 თვეზე (დანართი 3- პროგრამის განხორციელების ბიუჯეტი).

**შედეგებზე დაფუძნებული ანაზღაურება:**

შედეგებზე დაფუძნებული ანაზღაურების სახით, მიმწოდებელს აქვს შესაძლებლობა, შესაბამისად დოკუმენტირების შემთხვევაში, დამატებით მიიღოს ტენდერით განსაზღვრული დაფინანსების მოცულობის 20%. ეს ანაზღაურება გაიცემა პროგრამაში ახალი ან პროგრამაში დაბრუნებული ძველი პაციენტების ჩართვისთვის შესაბამისი მიზნობრივი ჯგუფიდან. ერთ ბენეფიციარზე გათვალისწინებული ფულადი ანაზღაურების ოდენობა დაზუსტდება ტენდერში გამარჯვებული მიმწოდებლის მიერ მოწოდებული ჯამური ბიუჯეტის 20%-ისა და დაგეგმილი სამიზნის (315 ბენეფიციარი) ოდენობის შესაბამისად, მაგრამ არ აღემატება 95 ლარს ერთ ახალ ბენეფიციარზე გათვალისწინებით.

*შენიშვნები:*

* *შემსყიდველი იტოვებს უფლებას შედეგებზე დაფუძნებული ანაზღაურების ბიუჯეტის ნაწილის ჯამური ბიუჯეტის არაუმეტეს 10%-ით ზრდისა პრეპის პროგრამაში 12-თვიანი პერიოდის განმავლობაში დაგეგმილ 315-ზე მეტი ახალი ან პროგრამაში დაბრუნებული ბენეფიციარის ჩართვის შემთხვევაში.*
* *პროგრამა არ ითვალისწინებს კლინიკური და ლაბორატორიული მონიტორინგის ხარჯების ანაზღაურებას, რაც 2019 წლის 1 ივლისიდან დაფინანსებულია აივ- ინფექცია/შიდსის სახელმწიფო პროგრამის ფარგლებში. მედიკამენტის შესყიდვა ხორციელდება აივ-ინფექცია/შიდსის სახელმწიფო პროგრამის, ან გლობალური ფონდის შიდსის პროგრამის ფარგლებში და უსასყიდლოდ გადაეცემა პრევენციული მკურნალობის მომსახურების მიმწოდებლად დარეგისტრირებულ ორგანიზაცი(ებ)ს.*
* *აივ-ის სკრინინგული ტესტების შესყიდვა და მიწოდება (სულ მცირე 1000 ცალი ტესტი, თუმცა მოთხოვნის შემთხვევაში შესაძლებელია დამატებით ტესტების მიწოდება) მოხდება უსასყიდლოდ შიდსის სახელმწიფო პროგრამის ფარგლებში, საჭიროების შემთხვევაში აღნიშნული ტესტების ნაცვლად შესასძლებელია მიწოდებული იქნას აივ თვით ტესტები გლობალური ფონდის შიდსის პროგრამის ფარგლებში, კონდომები და ლუბრიკანტები მომსახურების მიმწოდებელს გადაეცემა ასევე უსასყიდლოდ გლობალური ფონდის შიდსის პროგრამის ფარგლებში.*

**5. მიწოდებული მომსახურების დოკუმენტირება და ვალიდაცია**

მიმწოდებელი ვალდებულია წარმოადგინოს მომსახურების მიწოდების სავარაუდო გეგმა-გრაფიკი (დანართი 1), აწარმოოს მომსახურების თითოეული სამიზნისთვის და შედეგი 1-ისთვის მომსახურების მიწოდების დამადასტურებელი დოკუმენტაცია (დოკუმენტირების ფორმები შეთანხმდება შემსყიდველთან ხელშეკრულების გაფორმებამდე).

მიმწოდებელი ასევე ვალდებულია აწარმოოს მომსახურების მიმღები ბენეფიციარების ელექტრონული ბაზა შიდსის პრევენციის პროგრამაში დანერგილი 15 ნიშნა საიდენტიფიკაციო კოდის შესაბამისად და ყოველთვიური ანგარიშის ფარგლებში წამროადგინოს პროგრამული ანგარიშის ფორმა N1 (დანართი 2).

**შემსყიდველი უფლებას იტოვებს** მოახდინოს წარმოებული დოკუმენტაციის ინსპექტირება, ელექტრონული ბაზის საშუალებით მიწოდებული მომსახურების ვალიდაცია და მიწოდებული მომსახურების ხარისხის მონიტორინგი სათემო ორგანიზაციაში მონიტორინგის ვიზიტების ფარგლებში, ბენეფიციარებთან პირადი გასაუბრების ან ოპერაციული/ბენეფიციარის კმაყოფილების კვლევის გამოყენებით.

**6. დამატებითი მოთხოვნები:**

* მომსახურების მიმწოდებელი ვალდებულია აწარმოოს პროგრამისთვის შერჩეული პირების რეესტრი 15 ნიშნა კოდის შესაბამისად და შეიყვანოს აღნიშნული ინფორმაცია აივ ინფექცია/შიდსის პრევენციის ერთიან ელექტრონულ სისტემაში;
* მომსახურება ხელმისაწვდომი უნდა იყოს თბილისში, ბათუმსა და ქუთაისში შესაბამისი ინტერესის მქონე თემის წარმომადგენლებისთვის საცხოვრებელი ადგილის მიუხედავად.
* მომსახურების მიმწოდებელი ვალდებულია უზრუნველყოს უშუალოდ პრევენციული მკურნალობის მიმწოდებელ დაწესებულებისგან ყოველთვიური ანგარიშების მიღება პროგრამაში ჩართული ახალი ბენეფიციარების ან პროგრამის იმ მოსარგებლეების შესახებ, ვისაც ჭირდება მკურნალობაზე დამყოლობის მხარდაჭერა

**7. პროგრამაში ჩართული პირების საპროგნოზო რაოდენობები:**

ბენეფიციარების ჯამური საპროგნოზო რაოდენობა 2021 წლის ბოლოსთვის - 770 პაციენტი, მათ შორის 315 ახალი ან პროგრამაში დაბრუნებული 2021 წლის 31 დეკემბრისთვის , ანუ საშუალოდ თვეში 26 ახალი ბენეფიციარი;

**8. საქონლის მიწოდების/მომსახურების გაწევის/სამუშაოს შესრულების ვადა**

12 თვე, ხელშეკრულების გაფორმებიდან.

მომსახურების მიწოდების ვადები: 2021 წლის 1 იანვრიდან 31 დეკემბრის ჩათვლით.

**9. ტექნიკური მოთხოვნები**

**მოთხოვნა პრეტენდენტის გამოცდილების შესახებ**

* პრეტენდენტი უნდა წარმოადგენდეს სათემო ორგანიზაციას და/ან უნდა გააჩნდეს პროექტის მიზნობრივ ჯგუფის (მამაკაცები რომლებსაც სქესობრივი კავშირი აქვთ მამაკაცებთან) და შესაბამისი ქვე-ჯგუფების თემის წარმომადგენლებთან წვდომის და მუშაობის გამოცდილება, მათ შორის აღნიშნული ჯგუფების თემის წარმომადგენლებზე წვდომა, დადასტურებული შესაბამისი დოკუმენტაციით (მაგ. განხორციელებული პროექტების ხელშეკრულებები, ანგარიში და ა.შ.)
* პროექტში დასაქმებულ ძირითად პერსონალს უნდა ჰქონდეს პროექტების მართვის არანაკლებ 2 წლიანი გამოცდილება (წარმოდგენილი უნდა იყოს პერსონალური ბიოგრაფია CV).
* სათემო ორგანიზაციის ბაზაზე სამედიცინო პერსონალის საქმიანობის შემთხვევაში, უნდა იყოს წარმოდგენილი მათი პერსონალური ბიოგრაფია CV და შესაბამისი სამედიცინო კვალიფიკაციის დამადასტურებელი დოკუმენტი (სერთიფიკატი).
* პროექტის განხორციელებაში ჩართული სამედიცინო დაწესებულების შემთხვევაში უნდა იყოს წარმოდგენილი დაწესებულების გამოცდილების შესახებ ინფორმაცია პრე-ექსპოზიციური მკურნალობის მიწოდების შესახებ.

ფასების ცხრილი:

|  |  |  |  |
| --- | --- | --- | --- |
| ***ერთეული*** | ***ერთეულის რაოდენობა*** | ***ერთეულის ფასი*** | ***სულ*** |
| სათემო ორგანიზაციის ბაზაზე მომსახურების უზრუნველყოფა, პირთა ინფორმირება, პირველადი სკრინინგი და მხარდაჭერა და დამყოლობის კონსულტაცია (ამოცანები 1, 2, 3 და 5) |  |  |  |
| პრეპ მკურნალობაში ბენეფიციარების ჩართვა (არანკლებ 315 მსმ/ტგ პირისა) |  |  |  |
| მიწოდების (ტრანსპორტირების) მომსახურება |  |  |  |
| პროტოკოლის განახლება |  |  |  |
| სულ ჯამური ღირებულება დღგ-ს გარეშე |  |  |  |

1. ახალი პაციენტი ან პროგრამაში ჩართული პაციენტი, რომელსაც ბოლო 6 თვის განმავლობაში არ უსარგებლია მომსახურებით [↑](#footnote-ref-1)
2. პროგრამული ინდიკატორები არ მოიცავს ქალ კსმ პოლულაციას. [↑](#footnote-ref-2)